Geiſt durch den die Geiſter leben/
Geiſt durch den die Weißheit lehrt:
Geiſt durch den man IESVM ehrt:
Geiſt der rechten troſt kan geben.
Wenn vnß der Strom der Angſt biß in den Abgrund reiſſet:
Wenn vnß der Feind anſticht.
Geiſt/ durch den vnſer GOtt vnß ſeine Kinder heiſſet.
Vnd frey von Schulden ſpricht.
Durch deſſen krafft wir koͤnnen betten.
Vnd fuͤr deß hoͤchſten Augen tretten:
Durch deſſen huͤlffe/ wir obſiegen:
Wenn vnß anfechtung wil bekriegen.